નવા નાણાકીય વર્ષની શરૂઆતની સાથે જ કંપનીઓના એકાઉન્ટ ડિપાર્ટમેન્ટ તેમના કર્મચારીઓ પાસેથી ઇન્વેસ્ટમેન્ટ ડિક્લેરેશન માગે છે. જો તમે ઇન્વેસ્ટમેન્ટ ડિક્લેરેશન ન આપો તો કંપની તમારી સેલેરીમાંથી ટેક્સ એટ સોર્સ (ટીડીએસ) કાપવા લાગે છે. આ ટીડીએસ તમારા કુલ પગારના હિસાબ મુજબ કાપવામાં આવશે. વાસ્તવમાં ઇનકમ ટેક્સ એક્ટ, 1961ના સેક્શન 192 અંતર્ગત કંપનીની જવાબદારી હોય છે કે, તે તેના કર્મચારીઓ પાસેથી સમયસર ટેક્સનો કાપ કરે. ClearTaxના ફાઉન્ડર અને સીઈઓ અર્ચિત ગુપ્તા જણાવી રહ્યા છે કે, વર્ષની શરૂઆતમાં ઇન્વેસ્ટમેન્ટ ડિક્લેરેશન બતાવવું એ કર્મચારીઓ માટે કેમ ફાયદાકારક છે.